ካሜሩን 2019 | የአብርሃም መብራቱ ጋዜጣዊ መግለጫ


የሴራሊዮን መታገድአሁን ስለ ሴራሊዮን መቀጣት የምናስብበት ወቅት ላይ አደለንም። በርግጥ ውድድር ነው እኛ ከሴራለዮን የያዝነውን ነጥብ ይዘን ወደፊት ለመራመድ ባትቀጣ ይመረጣል። ነገር ግን እሱን ደግሞ ስናብሰለስል ኬንያን እንዳንረሳ አሁን ላይ ብዙ ትኩረታችን ኬንያ ላይ ነው ያለው። ሴራሊዮን ትቀጣለች አትቀጣም ስለሚለው የደረሰን ይፋዊ የሆነ ነገር የለም። ተስፋ የምናደርገው በዚህ ይቀጥላል ብለን ነው። ምናልባት ሴራሊዮን ከውድድር ብትወጣ መጎዳት ስለሌለብን የኬንያን ጨዋታ ይበልጥ ትኩረት ሰጥተን እንድንገባ እና እንድንጫወት ተጫዋቻችን ላይ መነሳሳት ፈጥሯል። ይህ መሆኑ ለጨዋታው ትኩረት እንድንሰጥ አግዞናል። የሚፈጥረው የስነ ልቦና ችግር ግን የለም።